Előterjesztés
Orfalu Községi Önkormányzat Képviselő-testületének ülésére

Tárgy: Orfalu Községi Önkormányzat Helyi Építési Szabályzatának felülvizsgálata

Tisztelt Képviselő-testület!

A Vas Megyei Kormányhivatal célellenőrzés keretében elvégezte az épített környezet alakításáról és védelméről szóló 1997. évi LXXVIII. törvény (továbbiakban: Étv.) felhatalmazásából alkotott önkormányzati rendeletek törvényességi vizsgálatát.
A célellenőrzés keretében a kormányhivatal felhívta az önkormányzat figyelmét a helyi rendelet jogszabály szerkesztési követelményeknek való megfeleltetésére. 

Az Étv. 13. § (1) bekezdése értelmében „Az építés helyi rendjének biztosítása érdekében a települési önkormányzatnak az országos szabályoknak megfelelően, illetve az azokban megengedett eltérésekkel a település közigazgatási területének felhasználásával és beépítésével, továbbá a környezet természeti, táji és épített értékeinek védelmével kapcsolatos, a telkekhez fűződő sajátos helyi követelményeket, jogokat és kötelezettségeket helyi építési szabályzatban kell megállapítania.” 
Orfalu Községi Önkormányzat 2006-ban megalkotta a helyi építési szabályzatáról szóló 4/2006. (IX.18.) önkormányzati rendeletét (továbbiakban: HÉSZ).  

A 314/2012. (XI.08.) Korm. rendelet 32. § (6) bekezdése értelmében a településrendezési eszköz egyeztetése tárgyalásos eljárás szerint történik, amennyiben a településrendezési eszköz készítése vagy módosítása jogszabályi harmonizáció érdekében történik. 

A fentiek figyelembe vételével javaslom a rendelettervezet elfogadását. 

Előzetes hatásvizsgálat

A rendeletalkotás 

a) társadalmi-gazdasági hatása: nem jelentős, 

b) költségvetési hatása: nem jelentős,

c) környezeti, egészségi következménye: nincs,

d) adminisztratív terheket befolyásoló hatása: a rendeletalkotás kapcsán felmerülő adminisztratív feladatokat a közös önkormányzati hivatal látja el.

A rendelet megalkotásának szükségessége: a jogalkotásról szóló 2010. évi CXXX. törvénnyel történő összhang megteremtése.

A rendelet alkalmazásához szükséges feltételek: 

a) személyi: rendelkezésre áll,

b) szervezeti: rendelkezésre áll,

c) tárgyi: rendelkezésre áll,

d) pénzügyi: rendelkezésre áll.

RENDELETTERVEZET
______________________________________________________________________________ 

Orfalu Községi Önkormányzat Képviselő-testületének 

…./2016. (…..) önkormányzati rendelete

a helyi építési szabályzatról szóló

4/2006. (IX.18.) önkormányzati rendelet módosításáról

Orfalu Községi Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény 62.§ (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint az épített környezet alakításáról és védelméről szóló 1997. évi LXXVIII. törvény 13.§ (1) bekezdésben meghatározott feladatkörében eljárva a következőket rendeli el:
1. § Hatályon kívül kerül Orfalu Községi Önkormányzat Képviselő-testületének a helyi építési szabályzatról szóló 4/2006. (IX.18.) önkormányzati rendeletének (továbbiakban: Rendelet) 2. § (1) bekezdése, 11. § (5) bekezdése, 13. § (1) bekezdése, 13. § (10) bekezdése, 14. § (2) bekezdésének a) pontja, 13. § (9) bekezdése, 20. § (1) bekezdése, 20. § (6) bekezdése.
2. § (1) Ez a Rendelet a kihirdetés napját követő napon lép hatályba, a hatályba lépését követő napon hatályát veszti. 

(2) A Rendelet kihirdetéséről a jegyző, az önkormányzat hirdetőtábláján történő kifüggesztéssel gondoskodik. 

Orfalu, 2016. október …

Szukicsné Skaper Mónika






Goda Ilona
jegyző








polgármester

A rendelet kihirdetése 2016. ……..-án megtörtént. 

Orfalu, 2016. …………..










Szukicsné Skaper Mónika











   jegyző

______________________________________________________________________________

Indokolás
- Mivel Orfalu Községi Önkormányzat nem rendelkezik állattartást szabályozó rendelettel, ezért a HÉSZ 13. § (9) bekezdése, továbbá nem rendelkezik helyi parkolásról szóló külön önkormányzati rendelettel, ezért a HÉSZ 20. § (6) bekezdése nem értelmezhető, hatályon kívül helyezése indokolt.

- A HÉSZ 2. § (1) bekezdése, 4. § (1) bekezdése, 13. § (1) bekezdése, 13. § (10) bekezdése, 14. § (2) bekezdésének a) pontja magasabb szintű jogszabályok rendelkezéseit megismétlő előírásokat határoz meg. 

A jogalkotásról szóló 2010. évi CXXX. törvény (továbbiakban: Jat.) 3. §-a alapján a szabályozás nem lehet indokolatlanul párhuzamos vagy többszintű, ezért a fenti rendelkezések hatályon kívül helyezése szükséges. 
- A HÉSZ 11 § (5) bekezdése – jogszerűtlenül – államigazgatási szerv eljárására vonatkozó szabályokat állapít meg, ezért hatályon kívül helyezése szükséges. 

Orfalu, 2016. október ….









            Goda Ilona 










polgármester









a rendelettervezet előterjesztője

A rendelettervezetet készítette: Szukicsné Skaper Mónika jegyző
